b"\n_START_ARTICLE_\nEthel Barrymore\n_START_SECTION_\nPrimers anys\n_START_PARAGRAPH_\nEthel Barrymore, nascuda com a Ethel Mae Blythe a Filad\xc3\xa8lfia, Pennsilv\xc3\xa0nia, fou la segona filla dels actors Maurice Barrymore (el nom real del qual era Herbert Blythe) i Georgiana Drew. Va passar la seva infantesa a Filad\xc3\xa8lfia, i va anar a escoles cat\xc3\xb2liques._NEWLINE_Era la germana dels actors John Barrymore i Lionel Barrymore, la tia de l'actor John Drew Barrymore, i la tia gran de l'actriu Drew Barrymore. Era tamb\xc3\xa9 la neboda de l'\xc3\xaddol de Broadway John Drew Jr.\n_START_SECTION_\nCarrera\n_START_PARAGRAPH_\nEthel Barrymore va ser una actriu ben considerada al teatre a Nova York i una artista important de Broadway. Molts avui consideren que \xc3\xa9s l'actriu m\xc3\xa9s gran de la seva generaci\xc3\xb3._NEWLINE_La seva primera aparici\xc3\xb3 a Broadway va ser el 1895, en una obra anomenada The Imprudent Young Couple que protagonitzava el seu oncle John Drew Jr i Maude Adams. Va sortir amb Drew i Adams una altra vegada el 1896 a  Rosemary. Va fer el paper de Nora a A Doll's House d'Ibsen (1905), i Julieta Capuletto a Romeo and Juliet de Shakespeare (1922)._NEWLINE_ Va ser tamb\xc3\xa9 seguidora de l'Actors' Equity Association i va tenir un paper important a la vaga de 1919. El 1926, va marcar un dels seus \xc3\xa8xits m\xc3\xa9s grans com la c\xc3\xb2njuge sofisticada d'un marit que flirtejava a la com\xc3\xa8dia de W. Somerset Maugham, The Constant Wife. El juliol de 1934 va fer de protagonista a l'obra Laura Garnett , de Leslie i Sewell Stokes, a Dobbs Ferry, Estat de Nova York._NEWLINE_Barrymore era una admiradora de beisbol i boxa. La seva admiraci\xc3\xb3 per la boxa va acabar quan presenciava com a espectadora la brutalitat del 4 de juliol de 1919, al combat on Dempsey va trencar la mand\xc3\xadbula de Jess Willard i va fer pols unes quantes de les seves dents. Ethel va prometre no anar mai m\xc3\xa9s a cap combat de boxa encara que miraria m\xc3\xa9s tard boxa a la televisi\xc3\xb3._NEWLINE_Va fer la seva primera pel\xc2\xb7l\xc3\xadcula el 1914 i, durant els anys 1940, va anar a Hollywood. Les \xc3\xbaniques dues pel\xc2\xb7l\xc3\xadcules que presentaven els tres germans -Ethel, John i Lionel Barrymore van ser National Red Cross Pageant (1917) i Rasputin and the Empress (1932). Aquesta darrera pel\xc2\xb7l\xc3\xadcula s'ha perdut._NEWLINE_Va guanyar l'Oscar a la millor actriu secund\xc3\xa0ria pel seu paper a la pel\xc2\xb7l\xc3\xadcula de 1944 Un cor en perill amb Cary Grant. El 22 de mar\xc3\xa7 de 2007, el seu Oscar es posava a la venda a eBay._NEWLINE_Va fer pel\xc2\xb7l\xc3\xadcules cl\xc3\xa0ssiques com L'escala de cargol (1946) dirigida per Robert Siodmak, The Paradine Case (1947) dirigida per Alfred Hitchcock, Portrait of Jennie (1948), Pinky (1949), Kind Lady (1951), i Young at Heart (1954). La seva \xc3\xbaltima aparici\xc3\xb3 al cinema va ser a Johnny Trouble (1957). Tamb\xc3\xa9 va sortir a la televisi\xc3\xb3 durant els anys 1950, incloent-hi una memorable trobada amb el comediant Jimmy Durante a All Star Revue a la NBC l'1 de desembre de 1951.\n_START_SECTION_\nVida privada\n_START_PARAGRAPH_\nEthel es va casar amb Russell Griswold Colt (1882-1959), renebot del fabricant d'armes americ\xc3\xa0 Samuel Colt (1814-1862), el 14 de mar\xc3\xa7 de 1909. La parella havia estat presentada pel seu germ\xc3\xa0 John. Van tenir tres fills: l'actriu/cantant Ethel Barrymore Colt (1912-1977), que va debutar a Broadway amb Follies de Stephen Sondheim; Samuel Colt (1909-1986), i John Drew Colt (1913-1975). El seu matrimoni amb Colt va ser precari des del comen\xc3\xa7ament, quan Ethel va guardar els papers de divorci el 1911, per sorpresa de Russell. Com a m\xc3\xadnim una font afirma que insultava Ethel i tamb\xc3\xa9 que Colt tenia un fill amb una altra dona. Es van divorciar el 1923 i, bastant sorprenentment, no va demanar pensi\xc3\xb3 aliment\xc3\xa0ria a Colt, com tenia dret. Ella, devota cat\xc3\xb2lica, mai no es va tornar a casar, encara que la seva creen\xc3\xa7a religiosa, com ella mateixa manifestava, no era la ra\xc3\xb3 per la qual mai no es va tornar a casar. Ella simplement no va rebre ofertes ni va trobar l'home adequat. Va tenir relacions plat\xc3\xb2niques amb uns altres actors, com Henri Daniell i Louis Calhern.\n_START_SECTION_\nMort\n_START_PARAGRAPH_\nEthel Barrymore va morir de malaltia cardiovascular el 1959, a casa seva a Hollywood, Calif\xc3\xb2rnia, despr\xc3\xa9s d'haver viscut durant molts anys amb una malaltia del cor. Li faltaven dos mesos pel seu 80\xc3\xa8 aniversari. Se la va enterrar al Calvary Cemetery, Los Angeles Est. L' Ethel Barrymore Theatre a la ciutat de Nova York va rebre aquest nom despr\xc3\xa9s de la seva mort."